24/09/2019 | Administración LocalMunicipal
As Pontes de García Rodríguez
Secretaría
Resolución 1387/2019, do 18 de setembro, de delegación especial de competencias nun concelleiro da corporación

Con este anuncio faise público que mediante Resolución número 1387/2019, do 18 de setembro, a Alcaldía deste concello efectuou unha delegación especial nun concelleiro da corporación. O texto íntegro deste decreto é o seguinte: “DECRETO DE DELEGACIÓN ESPECIAL DE COMPETENCIAS NUN CONCELLEIRO DA CORPORACIÓN MUNICIPAL ANTECEDENTES DE FEITO: O día 26/05/2019, tiveron lugar as eleccións municipais, convocadas mediante Real decreto 209/2019, do 01 de abril (BOE núm.79 do 02/04/2019). En data 15/06/2019, constituíuse o Concello, polo que é preciso establecer a nova organización municipal. Mediante decreto número 978/2019, do 18 de xuño, designáronse os membros da Xunta de Goberno Local e as Tenencias de Alcaldía. Mediante resolución 993/2019, do 24 de xuño, delegáronse competencias nas concellarías e designáronse as concellarías delegadas especiais. FUNDAMENTOS XURÍDICOS: Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local; no artigo 61.3 da Lei 5/1997, do 22 de xullo, de administración local de Galicia; nos artigos 14 e 15 do Regulamento orgánico municipal, publicado no BOP n.º 179, do 06/08/2001; e nos artigos 43 apartados 3, 4 e 5, 44 e 45 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro (ROF), RESOLVO: 1.º) Conferir a seguinte delegación especial, relativa a un proxecto ou asunto determinado, nos seguintes termos: a) Desígnase a Francisco da Silva Vello, concelleiro-delegado especial para o Plan estratéxico de actuacións, dependente da Área de Recursos Humanos, Industria e Emprego. Esta delegación comprende todas aquelas funcións e actividades relacionadas coa definición, elaboración e redacción, nun prazo temporal limitado, do documento guía necesario para delimitar o modelo estrutural socioeconómico de futuro das Pontes. A delegación limítase ao tempo de xestión do proxecto. A delegación non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite relacionados co seu ámbito de actuación (inicio de expedientes, propostas de resolución, emisión de informes de necesidade nas contratacións, sinatura dos pregos de cláusulas administrativas de licitacións no ámbito da concellaría, envío de anuncios a boletíns oficiais, conformidade de facturas, emisión de escritos, peticións e comunicacións a outras Administracións no ámbito da súa concellaría, sinatura de certificados.). 2.º) A titular da concellaría de Recursos Humanos, Industria e Emprego terá a facultade de supervisar a actuación deste concelleiro con delegación especial.3.º) A Alcaldía poderá revogar en calquera momento as delegacións efectuadas seguindo as mesmas formalidades aplicadas para outorgalas.4.º) Esta delegación estará en vigor durante o prazo de xestión do proxecto definido neste decreto, sen prexuízo da súa modificación, ampliación, revogación ou avocación polos trámites legalmente establecidos.5.º) Desta resolución darase coñecemento ao Pleno da Corporación na primeira sesión que teña lugar, notificándose persoalmente ao concelleiro designado, para a súa aceptación expresa ou tácita, segundo dispón o artigo 114.1 do ROF, e publicarase no Boletín Oficial da Provincia da Coruña, e máis no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do citado regulamento. As Pontes de Mbarek Gita Kwarteng Perez de Herrasti (asinado)” As Pontes de Mbarek Gita Kwarteng Perez de Herrasti, 18 de setembro de 2019. O alcalde Valentín González Formoso